Notum sit omnibus fidelibus christianis quod abbas Sancti-Petri-Vivi, Herbertus nomine, vendidit ecclesie Vallislucentis, pro emenda quadam terra ecclesiæ sue utiliore, quicquid æcclesia Sancti-Petri-Vivi habebat in territorio Curginei et Poisei, excepta terra quæ ad elemosinarium pertinebat apud Poiseium. Quod monachi aliquandiu laudare recusantes, precibus Lodowici, regis Francorum et domini pape Eugenii, et Bernardi, abbatis Clarevallensis, tandem laudaverunt; sed, quia morte preoccupatus sigilli sui impressione hoc firmare non potuit, abbas qui ei successit, Girardus nomine, et laudavit et confirmavit. Et in presentia ejus omne capitulum hoc iterum laudavit, sub tali conditione quod terram fontium non emerent nisi consensu ecclesie Sancti-Petri-Vivi. Jolduinus, scilicet, prior, laudavit et Joscelinus de Sormereio nepos ejus; Galterus de No; Petrus Arvernensis; Odo de Joviniaco; Hugo de Julian; Ernaldus et Ernaldus, avunculus scilicet et nepos; Seguinus; Teobaldus filius Beatricis; Philippus; Gaufridus; Johannes de Pruviniaco; Fulco, elemosinarius; Stephanus et Petrus filii Stephani de Balchefi; Dodo de Boal; Alexander de Joviniaco; Johannes de Joviniaco; Andreas de Pareio; Henricus de Pruviniaco; Fulcherus de Joviniaco; Reimbaldus; Radulfus; Willelmus de Pruviniaco; Reimundus; Galterus de Curte-aun; Teodericus de Servenni; Salo Esvente; Balduinus de Malleoth; Petrus de Sancto-Remigio; Alelmus de Pruviniaco; Odo, puer; Seguinus, puer. Hujus rei testes fuerunt: Urricus; Odo filius Teobaldi Gunteri, maior; Galterus, decanus; Josbertus, cubicularius; Garinus, cocus; Sado de Joviniaco; Galterus Fulchure; Henricus, filius Adam; Balduinus Nivardus; Constantius Ribaldus et Gaufridus cognatus ejus et multi alii. Et ut hoc ratum et inconcussum omni tempore haberetur, signatum est atque firmatum impressione sigilli predicti abbatis Girardi et domini Hugonis, Senonensis archiepiscopi. Factum est hoc anno ab Incarnatione Domini millesimo centesimo quadragesimo octavo; in capitulo Sancti-Petri-Vivi; III kalendas januarii.